Publication: Magyar Közlöny
Issue: MK-1999-19 (Year: 1999, Number: 19)
Era: 1990-2004
Section: a 12/1999. (III. 8.) OM rendelethez
Paragraph Index: 220

1. A képzési cél A közoktatási és szakképzési rendszerben az értékeléssel összefüggő, különleges szakértelmet igénylő feladatok ellátására alkalmas szakemberek felkészítése, akik — az alapképzés valamely pedagógus szakján szerzett, valamint a közoktatási és szakképzési rendszer szabályozásával és működésével kapcsolatos alapismereteik birtokában — képesek a tudásszintmérés feladatainak ellátására, feladatlapok, tesztek készítésére és értékelésére, vizsgarendszerek tervezésére és vizsgák lebonyolítására, helyi felmérések kivitelezésére, intézmények, képzési programok értékelésére, országos és nemzetközi vizsgálatokba való bekapcsolódásra, a magyar közoktatási és szakképzési rendszerben felmerülő értékelési feladatoknak a nemzetközi tendenciákkal összefüggésben való szemléletére, más országok hasonló képzettségű szakértőivel való kommunikációra, széles körű tájékozódásra, a kutatási eredmények értelmezésére és szaktudásuk gyakorlati alkalmazására.

Source: https://magyarkozlony.hu/hivatalos-lapok/f1f9a9ac6de8df1b0a21bad9183319953796b6c0/dokumentumok/61a95308220709be5de688899d898715dc8bac43/letoltes